
RADVILIŠKIO RAJONO SAVIVALDYBĖS TARYBA

SPRENDIMAS
DĖL RADVILIŠKIO SOCIALINIŲ PASLAUGŲ CENTRO NUOSTATŲ PATVIRTINIMO

2025 m.                  d. Nr. T-
Radviliškis

Vadovaudamasi Lietuvos Respublikos civilinio kodekso 2.46 straipsniu, Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 5 straipsnio 3 dalies 1 punktu ir atsižvelgdama į Radviliškio rajono savivaldybės mero 2025 m. kovo 15 d. potvarkį Nr. M-143 (2.5E) „Dėl Radviliškio socialinių paslaugų centro nuostatų teikimo savivaldybės taryba“, Radviliškio rajono savivaldybės taryba nusprendžia:
.   Patvirtinti Radviliškio socialinių paslaugų centro nuostatus (pridedama).
.    Pripažinti netekusiu galios Radviliškio rajono savivaldybės tarybos 2024 m. kovo 7 d. sprendimą Nr. T-302 „Dėl naujos redakcijos Radviliškio parapijos bendruomenės socialinių paslaugų centro nuostatų patvirtinimo“.
.    Įgalioti Radviliškio socialinių paslaugų centro direktorių pateikti Juridinių asmenų registrui šio sprendimo identifikacinį kodą Teisės aktų registre per 30 dienų nuo šio sprendimo įsigaliojimo dienos.
.    Nustatyti, kad šis sprendimas įsigalioja 2025 m. balandžio 1 d.



Savivaldybės meras				


PATVIRTINTA
Radviliškio rajono savivaldybės
tarybos 2025 m.                       d. 
sprendimu Nr. T-



 SKYRIUS


. Radviliškio socialinių paslaugų centras (toliau – Centras) yra Radviliškio rajono biudžetinė įstaiga, turinti ūkinį, organizacinį ir teisinį savarankiškumą, savo sąskaitas bankų įstaigose, antspaudą, nuostatus. Centro buveinė – Maironio g. 8A, Radviliškis, LT-82133.
. Centras – viešasis juridinis asmuo, mišrių socialinių paslaugų įstaiga, teikianti skirtingų rūšių  paslaugas įvairioms klientų grupėms vienos įstaigos bazėje, kurią sudaro 3 padaliniai: Paramos šeimai tarnyba, teikianti prevencines socialines paslaugas, bendrąsias socialines paslaugas, specialiąsias socialines paslaugas ir asmens sveikatos priežiūros paslaugas (I padalinys), Vaikų dienos centras, teikiantis socialinės priežiūros paslaugas dienos metu (II padalinys) ir Globos centras, organizuojantis ir teikiantis koordinuotą ir nekoordinuotą pagalbą bei kitas socialines paslaugas norinčiam tapti vaiko globėju (rūpintoju), šeimynos steigėju, dalyviu, budinčiu globotoju ar įvaikinti vaiką ar įvaikintam vaikui, įtėviui ir / ar kartu gyvenantiems su jais asmenims, globojamam (rūpinamam) ar įvaikintam vaikui, budinčiam globotojui, globėjui (rūpintojui), šeimynos dalyviui, įtėviui ir / ar kartu su jais gyvenantiems asmenims, bendruomeninių vaikų globos namų darbuotojams (III  padalinys).
. Šie nuostatai reglamentuoja Centro veiklą, jo tikslus ir uždavinius, teises ir pareigas, darbo organizavimą, finansinę veiklą, dokumentų valdymą ir saugojimą, Centro registravimą, reorganizavimą, pertvarkymą bei likvidavimą.
. Centras savo veikloje vadovaujasi Lietuvos Respublikos Konstitucija, Jungtinių Tautų Vaiko Teisių Konvencija, Lietuvos Respublikos tarptautinėmis sutartimis, Lietuvos Respublikos civiliniu kodeksu, Lietuvos Respublikos vietos savivaldos įstatymu, Lietuvos Respublikos biudžetinių įstaigų įstatymu. Lietuvos Respublikos biudžeto sandaros įstatymu, Lietuvos Respublikos vaiko teisių apsaugos pagrindų įstatymu. Lietuvos Respublikos socialinių paslaugų įstatymu, Socialinių paslaugų katalogu, Lietuvos Respublikos neįgaliųjų socialinės integracijos įstatymu, Lietuvos higienos norma „Vaikų globos įstaigos. Bendrieji sveikatos saugos reikalavimai“, Radviliškio rajono savivaldybės tarybos sprendimais, kitais teisės aktais ir šiais nuostatais. 
. Centras vykdo veiklą, kurios kodai pagal Statistikos departamento prie Lietuvos Respublikos Vyriausybės patvirtintą ekonominės veiklos rūšių klasifikatorių:
. H 52.21 Sausumos transportui būdingų paslaugų veikla;
. Q 86.90. Kita žmonių sveikatos priežiūros veikla;
. Q 88.10 Nesusijusio su apgyvendinimu socialinio darbo su pagyvenusiais ir neįgaliaisiais asmenimis veikla;
. Q 88.9. Kita, niekur kitur nepriskirta, nesusijusi su apgyvendinimu socialinio darbo veikla;
. Q 88.91. Vaikų dienos priežiūros veikla;
. Q 88.99. Kita, niekur kitur nepriskirta, nesusijusi su apgyvendinimu socialinio darbo veikla;
. Q 85.60 Švietimui būdingų paslaugų veikla;
. Q 88. Nesusijusio su apgyvendinimu socialinio darbo veikla.
. Teisinė forma – biudžetinė įstaiga. 
. Savininkas – Radviliškio rajono savivaldybė (klasifikatoriaus kodas 111103885), adresas – Aušros a. 10, Radviliškis. 
. Centro savininko teises ir pareigas įgyvendina savivaldybės meras, išskyrus tas biudžetinės įstaigos savininko teises ir pareigas, kurios yra priskirtos išimtinei ir paprastajai savivaldybės tarybos kompetencijai (jeigu paprastosios savivaldybės tarybos kompetencijos įgyvendinimo savivaldybės taryba nėra perdavusi savivaldybės merui).

. Savivaldybės taryba:
. tvirtina Centro  nuostatus; 
. priima sprendimą dėl Centro buveinės pakeitimo;
. priima sprendimą dėl Centro pertvarkymo, reorganizavimo ar likvidavimo;
. priima sprendimą dėl Centro filialų steigimo ir jų veiklos nutraukimo;
 priima sprendimą dėl tam tikros veiklos nepriklausomo audito Centre atlikimo. 
. skiria ir atleidžia likvidatorių arba sudaro likvidacinę komisiją ir nutraukia jos įgaliojimus;
. tvirtina Centro metinių ataskaitų rinkinius (jeigu paprastosios savivaldybės tarybos kompetencijos įgyvendinimo savivaldybės taryba nėra perdavusi savivaldybės merui);
. sprendžia kitus šiame įstatyme, kituose įstatymuose ir biudžetinės įstaigos nuostatuose jos išimtinei ir paprastajai kompetencijai priskirtus klausimus.
. Savivaldybės meras:
. jeigu paprastosios savivaldybės tarybos kompetencijos įgyvendinimą savivaldybės taryba yra perdavusi savivaldybės merui, tvirtina teisės aktuose nustatytas ataskaitas ar jų rinkinius; 
. priima į pareigas ir atleidžia iš jų Centro direktorių, įgyvendina kitas funkcijas, susijusias su Centro direktoriaus darbo santykiais Lietuvos Respublikos darbo kodekso ir kitų teisės aktų bei šių Nuostatų nustatyta tvarka;
. sprendžia kitus teisės aktuose jo kompetencijai priskirtus klausimus.

 SKYRIUS


. Centro tikslai:
. teikti socialines paslaugas ir sveikatos priežiūros paslaugas, tenkinti asmens gyvybinius poreikius ir sudaryti žmogaus orumą nežeminančias gyvenimo sąlygas, kai žmogus pats nepajėgia to padaryti;
. socialinėmis paslaugomis ugdyti ir stiprinti socialiai pažeidžiamų Radviliškio rajono gyventojų gebėjimus ir galimybes savarankiškai spręsti savo socialines problemas, padėti įveikti socialinę atskirtį.
. Centro uždaviniai:
. teikti socialines ir sveikatos priežiūros paslaugas, atsižvelgiant į gyventojų poreikius;
. vykdyti atvejo vadybos funkcijas ir koordinuoti atvejo vadybos procesus;
. vykdyti Globos centro funkcijas. Globos centro veiklos tikslas – užtikrinti, kad visiems, tėvų globos netekusiems vaikams, įvaikintiems vaikams, globėjų (rūpintojų) globojamiems (rūpinamiems) vaikams, šeimynoje globojamiems (rūpinamiems) vaikams, budinčių globotojų prižiūrimiems vaikams bei budintiems globotojams, šeimynos dalyviams, globėjams (rūpintojams), įtėviams, bei kartu gyvenantiems jų šeimos nariams ar asmenims, norinčiais jais tapti, būtų prieinama ir suteikiama reikalinga konsultacinė, psichosocialinė, teisinė ir kita pagalba, siekiant vaiką, įvaikį tinkamai ugdyti ir auklėti šeimai artimoje aplinkoje;
. teikti prevencines socialines paslaugas;
. vykdyti iš pataisos įstaigų paleidžiamų (paleistų) asmenų socialinės integracijos antrojo etapo priemonių įgyvendinimą;  
. skatinti klientų aktyvumą bei savipagalbą bei rūpintis, kad paslaugų gavėjai pagal galimybes savarankiškai spręstų savo problemas;	
. plėsti socialinių paslaugų įvairovę, užtikrinti geros kokybės ir nustatytus reikalavimus atitinkančias socialines paslaugas;
. bendradarbiauti su valstybės ir savivaldybės institucijomis bei įstaigomis, sprendžiant socialinio darbo su klientais klausimus;
. įgyvendinti įvairias programas socialinės, kultūros bei švietimo, poilsio ir pramogų organizavimo srityse ir kt.                                                                                          

 SKYRIUS


. Centro veiklą koordinuoja ir kontroliuoja meras.
. Centrui vadovauja direktorius, kurį teisės aktų nustatyta tvarka skiria į pareigas ir atleidžia iš jų, įgyvendina kitas funkcijas, susijusias su darbo santykiais, Savivaldybės meras. Centro direktorius yra vienasmenis valdymo organas, kuris pareigas pradeda eiti nuo jo priėmimo į pareigas dienos. Asmuo į Centro direktoriaus pareigas priimamas 5 metų kadencijai konkurso būdu arba įstatymų nustatytais atvejais be konkurso. Asmuo gali eiti Centro direktoriaus pareigas ne daugiau kaip dvi kadencijas iš eilės. 
. Centro direktoriumi gali būti tik asmuo, kuris atitinka šiuos reikalavimus: turi aukštąjį koleginį arba aukštąjį universitetinį išsilavinimą; yra nepriekaištingos reputacijos; atitinka Centro veiklą reglamentuojančiuose įstatymuose nustatytus specialiuosius reikalavimus arba, atsižvelgiant į veiklos specifiką, savininko teises ir pareigas įgyvendinančios institucijos nustatytus profesinės patirties, kvalifikacijos, užsienio kalbų mokėjimo lygio ir (ar) skaitmeninio raštingumo reikalavimus. Centro direktorius yra laikomas nepriekaištingos reputacijos, jeigu jis atitinka Lietuvos Respublikos valstybės tarnybos įstatyme nustatytus nepriekaištingos reputacijos reikalavimus įstaigų vadovams.
. Be Darbo kodekse nustatytų darbo sutarties pasibaigimo pagrindų, sutartis su Centro direktoriumi taip pat nutraukiama priėmus sprendimą atšaukti jį iš pareigų. Centro direktorius gali būti atšaukiamas iš pareigų, jei Taryba arba meras, jeigu paprastosios savivaldybės tarybos kompetencijos įgyvendinimą savivaldybės taryba yra perdavusi savivaldybės merui, nepatvirtina Centro direktoriaus ir (ar) Centro veiklos ataskaitos, jei Centro direktorius pažeidžia tarnautojo veiklos etiką, jei jis praranda nepriekaištingą reputaciją ar kitaip prarandamas pasitikėjimas juo. Centro direktorius atšaukiamas iš pareigų Savivaldybės mero potvarkiu.  
. Direktorius:
. organizuoja biudžetinės įstaigos darbą, kad būtų įgyvendinami biudžetinės įstaigos veiklos tikslai ir atliekamos nustatytos funkcijos; 
. užtikrina, kad biudžetinės įstaigos veikloje būtų laikomasi įstatymų, kitų teisės aktų ir biudžetinės Centro nuostatų; 
. organizuoja Centro finansinę apskaitą pagal Lietuvos Respublikos finansinės apskaitos įstatymą ir kitus teisės aktus;
. užtikrina racionalų ir taupų lėšų bei turto naudojimą, veiksmingą Centro vidaus kontrolės sistemos sukūrimą, jos veikimą ir tobulinimą;
. teikia informaciją visuomenei apie Centro veiklą ir teikiamas paslaugas;
. už Centro veiklos programas ir jų įgyvendinimo rezultatus atsiskaito Savivaldybės tarybai, jos įgaliotam asmeniui, teikia informaciją Socialinės paramos skyriui;
. organizuoja Centro veiklą ir atsako už tikslų ir uždavinių įgyvendinimą bei funkcijų atlikimą;
. leidžia įsakymus, organizuoja ir kontroliuoja jų vykdymą;
. nustato Centro struktūrą, pareigybių skaičių ir pareigybių sąrašą;
. tvirtina Centro padalinių nuostatus, pareigybių aprašymus, vidaus tvarkos taisykles, teikiamų paslaugų sąrašą, individualius socialinės globos planus ir kitus vidaus organizacinius dokumentus;
. teisės aktų nustatyta tvarka priima į darbą ir atleidžia iš jo Centro darbuotojus, nustato tarnybinius atlyginimus, neviršydamas Savivaldybės biudžete Centrui patvirtintų lėšų darbo užmokesčiui, juos skatina, skiria drausmines nuobaudas, atlieka kitas personalo valdymo funkcijas;
. rengia ir tvirtina darbuotojų atestacijos ir kvalifikacijos kėlimo planus, skatina Centro darbuotojus kelti profesinę kvalifikaciją ir atestuotis;
. yra asignavimų valdytojas ir vykdo pavestas pareigas, vadovaudamasis Lietuvos Respublikos biudžeto sandaros įstatymu, teisės aktų nustatyta tvarka valdo, naudoja Centro turtą, lėšas ir jais disponuoja, užtikrina optimalų jų valdymą ir naudojimą, vykdo su tuo susijusias finansines operacijas, įgaliojimus ir kitus dokumentus;
. teisės aktų nustatyta tvarka veikia Centro vardu, atstovauja įstaigos interesams visose įstaigose bei organizacijose, pasirašo sutartis;
. teikia Savivaldybės tarybai arba merui, jeigu paprastosios savivaldybės tarybos kompetencijos įgyvendinimą savivaldybės taryba yra perdavusi savivaldybės merui, tvirtinti teisės aktuose nustatytas ataskaitas ar jų rinkinius;
. teikia Radviliškio rajono savivaldybės socialinės paramos skyriui, Savivaldybės tarybos sprendimais nustatyta tvarka teikiamų socialinių paslaugų kainų paskaičiavimus ir kitas normas, nustatytas Lietuvos Respublikos teisės aktuose Centro veiklos vykdymui;
. inicijuoja Centro savivaldos institucijų sudarymą ir skatina jų veiklą, organizuoja paslaugų gavėjų ir paslaugų teikėjų susirinkimus;
. sudaro sutartis su paslaugų gavėjais ir kitais subjektais;
. rengia Centro metinį veiklos planą;
.  nustato Centro darbuotojų darbo apmokėjimo sistemą, jeigu biudžetinėje įstaigoje nėra sudaryta kolektyvinė sutartis;
. užtikrina racionalų ir taupų lėšų ir turto naudojimą, biudžetinės įstaigos veiksmingos vidaus kontrolės sistemos sukūrimą, jos veikimą ir tobulinimą, atlieka kitas įstatymu ir kitų teisės aktų jam nustatytas funkcijas, reikalingas Centro veiklai organizuoti.
. Centro direktorius atsako už buhalterinės apskaitos organizavimą, ataskaitų rengimą ir pateikimą laiku pagal teisės aktų nustatytus reikalavimus. 
. Centro direktoriui sergant, išvykus į komandiruotę, atostogų metu ar nesant darbe dėl kitų  pateisinamų priežasčių, jo funkcijas atlieka direktoriaus pavaduotojas, nesant jo – Savivaldybės mero potvarkiu paskirtas asmuo. 

 SKYRIUS


. Centro teisės:
. gauti iš valstybės ir savivaldybių institucijų bei įstaigų informaciją, reikalingą sprendžiant Centro kompetencijai priskirtus klausimus;
. dalyvauti svarstant Centro biudžeto projektą, klausimus, susijusius su įstaigos veikla;
. rengti projektus socialinių ir sveikatos priežiūros paslaugų plėtrai, dalyvauti konkursuose dėl jų finansavimo;
. pagal savo kompetenciją bendradarbiauti ir palaikyti ryšius su Lietuvos bei užsienio valstybių atitinkamomis institucijomis, tarptautinėmis organizacijomis ir fondais;
. įsigyti savo veiklai reikalingą turtą ir juo disponuoti Lietuvos Respublikos teisės aktų nustatyta tvarka;
. gauti ir teikti paramą, labdarą Lietuvos Respublikos ir Savivaldybės tarybos teisės aktų nustatyta tvarka;
. pagal kompetenciją teisės aktų nustatyta tvarka sudaryti sutartis;
. turėti Centro struktūrinius padalinius;
. pasitelkti kitų įstaigų (jų vadovų sutikimu) atstovus, specialistus ir sudaryti bendras komisijas (darbo grupes) Centro kompetencijai priskirtiems klausimams spręsti;
. savo santykius su juridiniais ir fiziniais asmenimis grįsti sutarčių ir susitarimų pagrindu;
. rengti ir įgyvendinti ilgalaikes strategines ir trumpalaikes programas ir projektus; 
. dalyvauti įgyvendinant tarptautinius ir kitus projektus;
. teikti pasiūlymus dėl Centro teikiamų socialinių paslaugų ir vykdomų funkcijų tobulinimo;
.  naudotis kitomis įstatymų ir kitų teisės aktų nustatytomis teisėmis.
. Centro pareigos:
. vykdyti šiuose nuostatuose nurodytą veiklą;
. vykdyti įsipareigojimus pagal sudarytas sutartis ir kitus sandorius;
. teikti Savivaldybės tarybai, merui ir kitoms teisės aktuose numatytoms institucijoms ir įstaigoms teisės aktuose numatytas ataskaitas ar jų rinkinius;
. garantuoti Centro finansinių ir statistinių ataskaitų teisingumą, tikslumą, teisėtumą, pateikimą kompetentingoms institucijoms laiku;
. pagal patvirtintas išlaidų sąmatas taupiai, racionaliai, laikantis teisės aktuose nustatytų reikalavimų, Nuostatuose nurodytai ir įstatymų nedraudžiamai veiklai naudoti valstybės, savivaldybės biudžeto bei kitas teisėtai gautas lėšas, skirtas Centrui;
. kreiptis į Savivaldybės tarybą dėl Centro nuostatų papildymo ir pakeitimo Centro paslaugų spektro plėtros ir kitais Centro veiklos tobulinimo klausimais, priskirtais biudžetinės įstaigos steigėjo kompetencijai;
. užtikrinti darbuotojams saugias ir sveikas darbo sąlygas;
. informuoti visuomenę apie Centro veiklą;
. tenkinti asmens, besinaudojančio Centro teikiamomis paslaugomis, poreikius pagal Centrui priskirtas funkcijas;
. laikytis asmens duomenų apsaugą reglamentuojančių teisės aktų reikalavimų;
. Centras gali turėti ir kitų teisių ir pareigų, jei jos neprieštarauja Lietuvos Respublikos įstatymams, Vyriausybės nutarimams ir kitiems teisės aktams.
. Jei veiklai, numatytai Centro Nuostatuose, reikalinga licencija (leidimas) ar teikiamų socialinės priežiūros paslaugų akreditacija, jas Centras privalo turėti.

 SKYRIUS


. Centras yra socialinių paslaugų įstaiga, kuri teikia šias socialines paslaugas:
. prevencines socialines paslaugas;
. bendrąsias socialines paslaugas;
. specialiąsias socialines paslaugas; 
. asmens sveikatos priežiūros paslaugas:
. slaugos-bendrosios praktikos slaugos;
. kitas ambulatorines asmens sveikatos priežiūros: kineziterapijos, masažo.
. Socialinių paslaugų gavėjai, kaip reglamentuota Socialinių paslaugų kataloge, patvirtintame Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl socialinių paslaugų katalogo patvirtinimo“.
. Centro paslaugos teikiamos Radviliškio rajono savivaldybės teritorijos gyventojams.
. Socialinės globos, socialinės priežiūros ir kitų Centro teikiamų paslaugų poreikio nustatymas atliekamas Radviliškio rajono savivaldybės mero 2023 m. gegužės 10 d. potvarkiu Nr. M-47 (2.32) „Dėl socialinių paslaugų administravimo“ (su tolimesniais pakeitimais) nustatyta tvarka.
. Socialinės paslaugos skiriamos Radviliškio rajono savivaldybės administracijos Socialinės paramos skyriaus vedėjo sprendimu, vadovaujantis Lietuvos Respublikos socialinių paslaugų įstatymu, Socialinių paslaugų katalogu, patvirtintu Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl socialinių paslaugų katalogo patvirtinimo“, Savivaldybės tarybos nustatyta tvarka. 
. Tarp paslaugų gavėjų ir Centro – paslaugų teikėjo, sudaromos paslaugų teikimo sutartys.
. Teikiamų socialinių paslaugų kaina apskaičiuojama Radviliškio rajono savivaldybės tarybos 2021 m. spalio 14 d. sprendimu Nr. T-594 „Dėl socialinių paslaugų kainos apskaičiavimo“ (su tolimesniais pakeitimais) nustatyta tvarka. 
. Mokėjimas už teikiamas socialines paslaugas apskaičiuojamas Radviliškio rajono savivaldybės gyventojų mokėjimo už socialines paslaugas tvarkos aprašo, patvirtinto Radviliškio rajono savivaldybės tarybos 2020 m. rugsėjo 10 d. sprendimu Nr. T-340 „Dėl Radviliškio rajono savivaldybės gyventojų mokėjimo už socialines paslaugas tvarkos aprašo patvirtinimo“ (su tolimesniais pakeitimais), nustatyta tvarka.
. Pagal savo kompetenciją Centras:
 bendradarbiauja ir palaiko ryšius su Lietuvos ir užsienio valstybių atitinkamomis institucijomis ir tarptautinėmis organizacijomis;
. rengia specializuotus mokymus; 
. vykdo gerosios patirties sklaidą;
. dalyvauja rengiant įvairias programas, įvairių darbo grupių, komisijų, komandų veikloje;
. pasitelkia savanorius, socialinio darbo praktikus;
. vykdo kitas savivaldybės pavestas funkcijas.

 SKYRIUS


. Centras patikėjimo teise perduotą Savivaldybės turtą valdo, naudoja bei disponuoja juo Biudžetinių įstaigų įstatymo, Valstybės ir savivaldybių turto valdymo, naudojimo ir disponavimo įstatymo ir kitų įstatymų ir Savivaldybės tarybos  sprendimų nustatyta tvarka. Įgytas iš įstaigai skirtų  valstybės bei savivaldybės asignavimų bei kitų finansavimo šaltinių ir kitų šaltinių nematerialusis, ilgalaikis ir trumpalaikis materialusis turtas naudojamas ir nurašomas Lietuvos Respublikos įstatymų nustatyta tvarka.
. Centro finansavimo šaltiniai:
. Savivaldybės biudžeto lėšos;
. valstybės tikslinės dotacijos;
. paramos (labdaros) lėšos;
. lėšos surinktos iš mokesčių už suteiktas socialines paslaugas;
. lėšos skirtos projektų įgyvendinimui;
. kitos teisėtu būdu įgytos lėšos.
. Centras lėšas naudoja Lietuvos Respublikos įstatymų ir teisės aktų nustatyta tvarka pagal patvirtintas programų sąmatas.
. Centro buhalterinė apskaita ir atskaitomybė tvarkoma Lietuvos Respublikos teisės aktų nustatyta tvarka.

 SKYRIUS


. Centro veiklą prižiūri ir kontroliuoja savininkas ir valstybinės priežiūros institucijos pagal Valstybės valdymo institucijų patvirtintus nuostatus ir pagal jų įgaliojimus bei kompetenciją.  
. Centro ūkinės finansinės veiklos kontrolę vykdo Radviliškio rajono savivaldybės administracija ir kitos kontrolės teisę turinčios institucijos.
. Centro administracija privalo:
 pateikti savininko teises ir pareigas įgyvendinančioms institucijoms, valstybės kontrolės institucijoms jų reikalaujamus su įstaigos veikla susijusius dokumentus;
 teikti savininko teises ir pareigas įgyvendinančioms institucijoms, valstybės ir Radviliškio rajono savivaldybės socialinės paramos politiką įgyvendinančiai institucijai ir kitoms įstatymų numatytoms institucijoms savo veiklos planus ir ataskaitas;
 vykdyti valstybės ir savivaldybės socialinės paramos politiką formuojančių, jų įgyvendinimą koordinuojančių institucijų pavedimus, atitinkančius Centro veiklos pobūdį.

 SKYRIUS


. Centro nuostatai keičiami pakeitus teisės aktus ar keičiantis Centro veiklai, savininko teises ir pareigas įgyvendinančių institucijų ar Centro direktoriaus iniciatyva.
. Centro nuostatų pakeitimus tvirtina Savivaldybės taryba.
. Pakeistus Centro nuostatus pasirašo Savivaldybės tarybos įgaliotas asmuo.
. Pakeisti Centro nuostatai įsigalioja nuo jų įregistravimo Juridinių asmenų registre dienos.

 SKYRIUS


. Centras reorganizuojamas, likviduojamas ar pertvarkomas Savivaldybės tarybos sprendimu, Lietuvos Respublikos civilinio kodekso, Lietuvos Respublikos biudžetinių įstaigų įstatymo ir kitų teisės aktų nustatyta tvarka.
. Centrą likviduojant jo turtas ir lėšos perduodamos Savivaldybei.
. Centrą reorganizavus, jo turtas ir lėšos perduodamos juridiniam asmeniui, po Centro reorganizavimo perėmusiam Centro teises ir pareigas.

 SKYRIUS


. Centro direktorius atskaitingas ir pavaldus Radviliškio rajono savivaldybės merui.
. Centras gali būti pertvarkomas, reorganizuojamas ir likviduojamas vadovaujantis Lietuvos Respublikos civiliniu kodeksu, Lietuvos Respublikos įstatymais ir kitais norminiais aktais.
. Centro dokumentų valdymą ir saugojimą reglamentuoja Dokumentų tvarkymo ir apskaitos taisyklės. Centro metų dokumentacijos planas rengiamas naujai kiekvieniems ateinantiems kalendoriniams metams ir tvirtinamas Centro direktoriaus, suderinus su Radviliškio rajono savivaldybės administracijos Dokumentų ekspertų komisijos pirmininku.
. Centro veiklos ataskaita yra vieša. Metiniai Centro veiklos planai ir metinės veiklos ataskaitos skelbiamos Radviliškio rajono savivaldybės internetiniame tinklalapyje www.radviliskis.lt  arba Centro internetiniame tinklalapyje www.rpbspc.lt. Už informacijos pateikimą ir teisingumą atsako Centro direktorius.

_______________________


SPRENDIMO PROJEKTO
„DĖL RADVILIŠKIO SOCIALINIŲ PASLAUGŲ CENTRO NUOSTATŲ PATVIRTINIMO“ AIŠKINAMASIS RAŠTAS

2025 m. kovo 6 d.
Radviliškis

1.	Parengto rengimą paskatinusios priežastys, 	parengto projekto tikslai, sprendimo projekto tikslai ir uždaviniai	Parengto sprendimo projekto tikslas – vadovaujantis Lietuvos Respublikos Socialinių paslaugų įstatymo, Socialinių paslaugų katalogo, Socialinių globos normų aprašo ir kitų teisės aktų nuostatomis, priimti sprendimą, kad dienos socialinė globa institucijoje būtų teikiama Socialinių paslaugų įstaigoje – Radviliškio socialinių paslaugų centre (toliau – Centras). Centras – viešasis juridinis asmuo, mišrių socialinių paslaugų įstaiga, teikianti skirtingų rūšių  paslaugas įvairioms klientų grupėms vienos įstaigos bazėje. 	Šiuo metu dienos socialinė globa teikiama: 		Radviliškio Gražinos pagrindinės mokyklos skyriuje – Radviliškio Gražinos pagrindinės mokyklos Dienos centre „Meleta“. Mokyklos pagrindinė paskirtis – pagrindinės mokyklos tipo pagrindinė mokykla.		Radviliškio rajono savivaldybės švietimo ir sporto paslaugų centro skyriuje – Dienos užimtumo skyriuje. Įstaigos pagrindinė veiklos sritis – švietimo pagalba.
2.	Projekto iniciatoriai (institucija, asmenys ar piliečių atstovai) ir rengėjai	Radviliškio rajono savivaldybės administracija.
3.	Kaip šiuo metu yra reguliuojami sprendimo projekte aptarti teisiniai santykiai.	Radviliškio rajono savivaldybės tarybos 2024 m. kovo 7 d. sprendime Nr. T-302 „Dėl naujos redakcijos Radviliškio parapijos bendruomenės socialinių paslaugų centro nuostatų patvirtinimo“ nuostatuose numatyta, kad Centras – viešasis juridinis asmuo, mišrių socialinių paslaugų įstaiga, teikianti skirtingų rūšių  paslaugas įvairioms klientų grupėms vienos įstaigos bazėje. Centras yra socialinių paslaugų įstaiga, kuri teikia šias socialines paslaugas:		prevencines socialines paslaugas;		bendrąsias socialines paslaugas;		specialiąsias socialines paslaugas;		asmens sveikatos priežiūros paslaugas:	o	slaugos-bendrosios praktikos slaugos;	o	kitas ambulatorines asmens sveikatos priežiūros: kineziterapijos, masažo.		Radviliškio rajono savivaldybės tarybos 2024 m. birželio 20 d. sprendimu Nr. T-414 „Dėl Radviliškio Gražinos pagrindinės mokyklos nuostatų patvirtinimo“ nuostatuose įvardintas Dienos centras „Meleta“, kuris teikia dienos socialinę globą. Mokyklos pagrindinė paskirtis – pagrindinės mokyklos tipo pagrindinė mokykla.		Radviliškio rajono savivaldybės tarybos 2020 m. vasario 27 d. sprendimu Nr. T-192 „Dėl Radviliškio rajono savivaldybės švietimo ir sporto paslaugų centro naujos redakcijos nuostatų patvirtinimo“ nuostatuose įvardintas Dienos užimtumo skyrius, kuris teikia dienos socialinę globą. Įstaigos pagrindinė veiklos sritis – švietimo pagalba.
4.	Kokios siūlomos naujos teisinio reguliavimo nuostatos, kokių teigiamų rezultatų laukiama			Patvirtinus sprendimo projektą, dienos socialinės globos paslaugos institucijoje bus teikiamos Socialinių paslaugų įstaigoje, kaip tai numatyta Lietuvos Respublikos Socialinių paslaugų įstatyme, Socialinių paslaugų kataloge, Socialinių globos normų apraše ir kituose teisės aktuose.		Dienos socialinė globa – asmeniui dienos metu teikiama nuolatinė specialistų pagalba, apimanti gyvybiškai svarbių funkcijų palaikymą ir (ar) savarankiškumo ugdymą.	Gavėjai – vaikai su negalia, suaugę asmenys su negalia, senyvo amžiaus asmenys.		Socialinių paslaugų įstaigos vadovas atitiks aukštojo mokslo kvalifikaciją ir nuolat tobulins profesinę kompetenciją. Socialinių paslaugų įstaigų vadovai ne mažiau kaip 16 akademinių valandų per kalendorinius metus turi dalyvauti mokymuose ir ne mažiau kaip 4 akademines valandas per kalendorinius metus – supervizijoje.		Vadovaujantis socialinių paslaugų finansavimo ir lėšų apskaičiavimo metodika, socialinių paslaugų įstaigų, kurių savininko teises ir pareigas įgyvendinanti institucija yra savivaldybė, teikiamos socialinės paslaugos finansuojamos tiesiogiai,  t. y. finansavimas paskirstomas pagal visus paslaugas teikiančius asignavimų valdytojus. Sumažėjus asignavimo valdytojų skaičiui, sumažės finansavimo paskirstymo ir buhalterinės apskaitos administracinė našta. 
5.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta	Priėmus sprendimą neigiamų pasekmių nebus.
6.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą	Papildomų teisės aktų priimti nereikia.	Bu pripažinti netusiais galios priėmus sprendimo projektą:		Radviliškio rajono savivaldybės tarybos 2024 m. kovo 7 d. sprendimas Nr. T-302 „Dėl naujos redakcijos Radviliškio parapijos bendruomenės socialinių paslaugų centro nuostatų patvirtinimo“.		Radviliškio rajono savivaldybės tarybos 2024 m. birželio 20 d. sprendimas Nr. T-414 „Dėl Radviliškio Gražinos pagrindinės mokyklos nuostatų patvirtinimo“.		Radviliškio rajono savivaldybės tarybos 2020 m. vasario 27 d. sprendimas Nr. T-192 „Dėl Radviliškio rajono savivaldybės švietimo ir sporto paslaugų centro naujos redakcijos nuostatų patvirtinimo“.
7.	Sprendimo projektui įgyvendinti reikalingos lėšos, finansavimo šaltiniai		Sprendimui įgyvendinti papildomų lėšų nereikia. Įstaigoms skirtos lėšos bus perskirstytos savivaldybės tarybos nustatyta tvarka.
8.	Sprendimo projekto rengimo metu gauti specialistų vertinimai ir išvados	-
9.	Numatomo teisinio reguliavimo poveikio vertinimo rezultatai	-
10.	Sprendimo projekto antikorupcinis vertinimas	Antikorupcinio vertinimo nereikia.
11.	Kiti, iniciatoriaus nuomone, reikalingi pagrindimai ir paaiškinimai 	-
12.	Pridedami dokumentai	-




Radviliškio rajono savivaldybės administracijos
Socialinės paramos skyriaus vedėja	       				                         Rasa Miškinienė
